Comitè Escèniques

Ajudes DANA lloguer d'habitatge
2024-11-15 - 2025-06-30
Ajudes DANA lloguer d’habitatge
Vicepresidència i Conselleria de Serveis Socials, Igualtat i Habitatge
Termini obert des del 15-11-2024 fins al 30-06-2025
Subvencionar l’arrendament a les persones físiques l’habitatge habitual de les quals i permanent haja resultat afectada per danys ocasionats en algun dels municipis afectats per la DANA ocorreguda el 29/10/2024.
Normativa:

DECRET 167/2024, de 12 de novembre, del Consell, pel qual s’aproven les bases reguladores i el procediment de concessió directa d’ajudes urgents de lloguer d’habitatge per a contribuir a pal·liar els efectes produïts pel temporal de vent i pluges iniciat el 29 d’octubre de 2024…
CORRECCIÓ D’ERRORS del Decret 167/2024, de 12 de novembre, del Consell, pel qual s’aproven les bases reguladores i el procediment de concessió directa d’ajudes urgents de lloguer d’habitatge per a contribuir a pal·liar els efectes produïts pel temporal de vent i pluges iniciat…

TOTA LA INFORMACIÓ ACÍ

Ajudes sense barreres, Caixa Popular
2024-12-05 12:00 - 2025-01-31 17:00 (Europe/Madrid)
Tancament: Fins al 31 de gener de 2025
Caixa Popular presenta la quarta edició de les ajudes ‘Sense Barreres’, una convocatòria destinada a promoure projectes que fomenten la igualtat i la inclusió de les persones amb discapacitat.

En aquesta nova convocatòria, la dotació econòmica s’amplia significativament, aconseguint els 30.000 €, triplicant la quantitat de l’edició anterior, que es distribuiran en 6 ajudes:
– 2 ajudes de 8.000€
– 2 ajudes de 5.000€
– 2 ajudes de 2.000€

Aquesta convocatòria és per a totes les entitats socials que desenvolupen projectes centrats en la inclusió, la igualtat i el suport a les persones amb discapacitat a la Comunitat Valenciana.

Les sol·licituds es poden presentar fins al 31 de gener de 2025 a través del formulari que apareix a continuació.
https://www.caixapopular.es/sites/default/files/ayudas_premios/Sense%20Barreres/Formulario_Sense_Barreres_CAS.pdf

Per a formalitzar la sol·licitud, és necessari adjuntar el formulari i, de manera opcional, una memòria del projecte.

Consulta les bases de la convocatòria ací.

INSCRIPCIÓ MOSTRA DE TEATRE D'ALCOI
2024-12-17 - 2025-01-20 | MOSTRA DE TEATRE D’ALCOI, ALCOI, Alacant, Spain
L’edició 2025 de la MOSTRA DE TEATRE D’ALCOI-FIRA D’ARTS ESCÈNIQUES DE LA COMUNITAT VALENCIANA se celebrarà del 26 al 30 de maig
Les companyies poden enviar les seues propostes fins el 20 de febrer de 2025.
La Mostra de Teatre d’Alcoi-Fira d’Arts Escèniques de la Comunitat Valenciana obri la convocatòria perquè les companyies professionals puguen presentar les seues propostes per a l’edició de 2025. El període d’inscripció acabarà el 20 de gener i la sol·licitud només es podrà fer a través del formulari on line.
La convocatòria està oberta a companyies professionals de teatre, dansa i circ que presenten espectacles per a públic adult, juvenil o familiar. La Mostra programarà espectacles de sala, de carrer i en espais no convencionals i podrà acollir diferents formats i llenguatges escènics.
En la selecció de companyies es valorarà la qualitat i la innovació artística així com la viabilitat tècnica i la projecció en el mercat de les propostes. Tindran una especial consideració aquells espectacles que s’estrenen a la Mostra de Teatre.
No podran presentar-se espectacles estrenats abans de l’1 de gener de 2024 i cada companyia podrà presentar un màxim de dos espectacles, sempre que pertanyen a disciplines diferents. Les empreses distribuïdores només podran presentar un espectacle per companyia.
Tota la informació a la web de la Mostra.

Open Call Wetlab 2025/2026 - HANGAR (Barcelona)
2024-12-17 - 2025-01-31 | HANGAR, Barcelona, Spain
Open Call Wetlab 2025/2026
Oberta la convocatòria per a residències al Wetlab d’Hangar (1 any).
Termini de presentació de sol·licituds: fins al 31 de gener de 2025 a les 23.59 h
Places disponibles: 2
Durada de la residència: des de l’abril de 2025 fins al març de 2026.
Resultat de la selecció: finals de febrer 2025.
Accés al Wetlab, programes i serveis: 80 €/mes (IVA inclòs).
Fiança: 80 € que es tornaran al final de l’estada.
Presentació
Hangar és un centre que manté (és a dir, que genera, actualitza, revisa, repara i sosté) les condicions necessàries per facilitar la producció i la investigació artística, entenent-les com a pràctiques i formes d’especulació crítica que tenen capacitat de resposta davant dels debats i urgències contemporànies. Hangar funciona com un ecosistema fet d’eines, espais, maneres diverses de dur a terme acompanyaments, programes i convocatòries, però sobretot, conformat pels qui l’habiten o hi participen.
El Wetlab és un espai d’Hangar on tenen lloc pràctiques híbrides, no convencionals, que desbaraten i afegeixen complexitat als límits establerts entre ciències i arts des d’una perspectiva transhackfeminista. És un laboratori destinat a l’experimentació material que neix de la cultura DIY (Do It Yourself) i DIWO (Do It With Others), on l’autonomia responsable i la col·laboració creativa són essencials. El wetlab, a més, acull tallers, xerrades i estades de recerca. La seva intenció és facilitar la trobada entre artistes, científicxs i diferents agents socials, i promoure el desenvolupament d’eines obertes que facilitin la transferència de coneixements. Els agents residents del Wetlab es pensen com a catalitzadors de processos materials de recerca capaços d’establir una interrelació conceptual i pràctica amb el centre, generant comunitats d’aprenentatge al voltant del seu àmbit de treball.
Hangar obre la convocatòria per a dues taules de treball al Wetlab per a un període d’un any, amb possibilitat de prorrogar-les fins dos anys més.
A qui va dirigida
Aquesta convocatòria s’adreça a artistes i investigadorxs (individuals o col·lectius) de qualsevol camp implicats en contextos culturals o científics, que estiguin interessats en processos de recerca pràctica, DIY i DIWO, i que operen al voltant de les materialitats vives i la intersecció crítica entre ciència i art.
Poden optar a l’ús del Wetlab tant artistes com científicxs que treballin individualment o col·lectivament, sense restricció de nacionalitat. Les despeses de viatge, allotjament a Barcelona i la quota d’accés al Wetlab, programes i serveis aniran a càrrec de la persona que realitzi la residència.
És imprescindible tenir coneixements previs de les eines i els materials específics utilitzats en un entorn de laboratori científic, així com de les tècniques i procediments científics estàndard.
Tota la info a la web d’Hangar.
